=== S-bus ===
[[Fil:Movia bus line 150S at Nærum Station 03.JPG|thumb|S-busserne kan kendes på deres blå hjørner.]]
[[S-bus]]ser er hurtige linjer i Hovedstadsområdet, der kører så direkte som muligt. De stopper som regel kun ved vigtigere stoppesteder, for eksempel ved stationer og tværgående linjer. Der køres hyppigt, typisk hver 10. minut i myldretiderne og hvert 20. minut imellem, om aftenen og i weekenderne. Nogle linjer kører dog oftere i dagtimerne på hverdage, og nogle kører også om natten. Nogle S-buslinjer kører på tværs af [[S-tog]]snettet, mens andre kører i områderne mellem S-banerne. Linjerne har et S efter linjenummeret, for eksempel 150S og 300S. Busserne kan kendes på, at forreste højre hjørne og bagerste venstre hjørne set i køreretningen er blå. Busserne har skærme med visning af næste stoppested og linjefriser med visning af alle stoppesteder og skiftemuligheder. Indretningen varierer efter, om de kører i København, hvor der er stor passagerudveksling, eller på de tværgående linjer, hvor de længere ture der kræver højere komfort. Ved stoppestederne er S-busserne markeret med blå farve på standerne. Desuden er der elektronisk nedtælling til næste bus, og mange steder er der læskærme.<ref>{{Cite web |url=https://www.moviatrafik.dk/media/4205/s-bus.pdf |title=S-bus |access-date=21. oktober 2021 |archive-date= 3. februar 2016 |archive-url=https://web.archive.org/web/20160203204622/https://www.moviatrafik.dk/media/4205/s-bus.pdf |url-status=dead }}</ref>
Historie Foreninger Organisationer